Vyf kinders in karre by winkels gelos | Maroela Media
Die polisie ondersoek sake van kinderverwaarlosing nadat vyf kinders die afgelope week in drie afsonderlike voorvalle by winkelsentrums in Mosselbaai, Bloemfontein en Pretoria alleen in voertuie gelos is.
Die Mosselbaai-polisie in die Wes-Kaap het Maandag twee kleuters uit 'n voertuig gered wat in die bloedige son parkeer by die Langeberg Mall geparkeer was. Kapt. Wollie Fourie, polisiewoordvoerder, het Vrydag aan Maroela Media gesê 'n tweejarige meisie en haar vyfjarige boetie was in die voertuig toegesluit en dat die vensters toe was. "Polisiebeamptes het die voertuig se regterkantse passasiersruit stukkend geslaan om die kinders uit die warm motor te red."
Volgens Fourie was die kinders was glo in die sorg van hul oom. Hy het hulle glo vir 'n onbekende tydperk in die voertuig gelos terwyl hy gaan inkopies doen het. Die polisie se gesinsbeskermingseenheid ondersoek die saak. "Die saak is tans by die staatsaanklaer vir beslissing," het Fourie gesê.
'n Babaseuntjie, sowat 18 maande oud, is Dinsdag in Bloemfontein in die Vrystaat in 'n motor in die son gelos by die Pretty Gardens-sentrum. Sy ma en ouma het glo iets gaan eet. Volgens kapt. Chaka Marope, polisiewoordvoerder, het die kind se ma glo diabetes en moes sy dringend iets eet.
"Die venster was effens oop en 'n verpleegster wat by 'n babakliniek by die sentrum werk het haar hand deur die venster gedruk en die voertuig se deure oopgemaak sodat die kind kon afkoel," het Marope gesê.
Die ma en ouma was glo vir 'n halfuur weg. Hulle het glo met hul terugkeer na die motor, hulle vir omstanders vervies en met die seun weggery.
"'n Ooggetuie het 'n saak van kinderverwaarlosing aanhangig gemaak en die voertuig se registrasienommer aan ons verskaf. Die polisie is nog besig om die motor te probeer opspoor. Die ondersoek duur voort."
Die Brooklyn-polisie in Pretoria het Donderdagaand 'n man in hegtenis geneem nadat hy twee kleuters alleen in 'n motor gelos het by die onderdakparkeerterrein by die Brooklyn-winkelsentrum.
Ao. Dave Miller, polisiewoordvoerder, het Vrydag aan Maroela Media gesê die sentrum se veiligheidsbeamptes het die motor se agterruit gebreek om die kinders uit die voertuig te kry. Die kinders, wie se ouderdomme in die stadium nie bekend is nie, het glo erg gesweet en gesukkel om asem te haal. "Die veiligheidsbeamptes het die polisie ontbied en saam met die polisie by die voertuig gewag tot die man daar opgedaag het," het Miller gesê.
Die kinders was glo vir langer as 'n halfuur in die warm voertuig voordat hulle verwyder is. Die man het sowat 'n uur nadat die kinders uit die voertuig gered is daar opgedaag. Hy is na die Brooklyn-polisiestasie gevat waar hy in hegtenis geneem is. Die kinders is in veilige sorg. Die man sal na verwagting Vrydag in die Hatfield-landdroshof verskyn.
Gauteng misdaad Oos-Kaap Vrystaat
Hoekom is net die 1 persoon in hegtenis geneem en in die ander 2 gevalle nie?
Hoekom in die 1 geval is n persoon in hegtenis geneem, en die ander 2 gevalle niemand nie ?
"Diabeet en sy moes gou iets kry om te eet…" NEE! As, let wel AS dit die waarheid is maak mens seker jy het ietsie in jou handsak ingeval jy in verkeer vassit of ingeval iets gebeur wat jy gou iets moet inkry. Of anders neem jy die kind saam as jy die iets gaan kry om te eet.Wat se soort ouma en ma's is dit die???
Ek is self 'n diabeet en dit het al gebeur dat ons oppad iewers was en my suiker vinnig geval het. Ek het gestop en my kinders saamgeneem om iets te kry om te eet. Hoe kan jy 'n "baba" in 'n motor los omdat jou suiker geval het….regtig waar is die persoon (en haar Ma) se verstand.
Ek dink in sulke gevalle gee die mense niks vir hulle kinders om nie………
Vat die mense vas wat hulle skuldig maak daaraan! Terloops, regoor Pretty Gardens is daar verskeie kosplekke wat wegneemetes "drive -through" verskaf. Wil wegkom met leuens wat